
Edrych ymlaen: Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd.

[bookmark: _GoBack]Yn ystod y traethawd hwn, bwriedir ffurfio ymateb beirniadol a chyfiawn wrth drafod llythrennedd, rhifedd a chymhwysedd digidol fel cyfrifoldebau trawsgwricwlaidd yn natblygiadau'r cwricwlwm newydd i Gymru. Bwriedir trafod elfennau o’m mhrofiad personol yn ystod fy nghyfnodau ar brofiad addysgu proffesiynol a sut y gwelwyd yr athrawon yn ymgorffori’r cyfrifoldebau o fewn eu  gwersi.
Mae’r Adran Addysg a Sgiliau (2013a) yn diffinio’r Fframwaith Llythrennedd a Rhifedd trwy awgrymu ei fod yn helpu athrawon i ymgorffori llythrennedd a rhifedd wrth addysgu trwy ddatblygu sgiliau llythrennedd a rhifedd i’w dysgwyr. Noda’r Adran Addysg a Sgiliau (2013a) mae’n nodi bod y Fframwaith Llythrennedd a Rhifedd yn helpu athrawon i roi’r cyfleoedd i ddysgwyr i gymhwyso llythrennedd a rhifedd ar draws y cwricwlwm.
Yn ôl yr Adran Addysg a Sgiliau, (2013a) arf i gymhwyso sgiliau iaith a mathemateg yn drawsgwricwlaidd yw llythrennedd a rhifedd. Ymhelaethir ar hyn gan  Rowley a Cooper (2009) gan gydnabod pwysigrwydd dysgu mewn modd trawsgwricwlaidd er mwyn cynnig profiadau dysgu dwfn i ddysgwyr ac ehangu.  
Cydnabyddir arfer dda gan Estyn, (2018) o ysgolion lle rydyn yn rhoi cyfleoedd amwys i ddisgyblion i ddatblygu eu sgiliau llythrennedd a rhifedd yn yr holl feysydd dysgu.
Caiff trawsgwricwlaidd ei hystyried fel rhywbeth sydd yn peri llawer o ofid i nifer o athrawon wrth gynllunio, oherwydd bod rhai unigolion yn eu gweld hi’n anodd creu'r cysylltiad rhwng pynciau, a hefyd deall sut mae’r pynciau hynny yn cysylltu gyda’u gilydd, Rowley a Cooper, (2009).

Yn ôl Yr Is-adran cwricwlwm (2017) bydd llythrennedd a rhifedd yn parhau i fod yn flaenoriaeth fel cyfrifoldebau trawsgwricwlaidd yn y Cwricwlwm newydd.
Aeth Yr isadran cwricwlwm (2017) ymlaen i ategu bod y Fframwaith Llythrennedd a Rhifedd yn rhoi arweiniad i athrawon i gynllunio gwersi pwrpasol gan ddefnyddio llythrennedd a rhifedd o fewn amrywiaeth o bynciau ar draws y cwricwlwm.

Yn ôl Is-Adran y Cwricwlwm, (2012) caiff lythrennedd eu datblygu trwy’r iaith lafar ysgrifennu a darllen, a hynny trwy bob maes dysgu. O ran rhifedd disgria’r Is-Adran y Cwricwlwm, (2012) fel y ddealltwriaeth sylfaenol sydd eu hangen ei chymhwyso ar gyfer bywyd pob dydd.
Cyfeiria Donaldson (2015) at lythrennedd, rhifedd a chymhwysedd digidol fel cyfrifoldebau trawsgwricwlaidd.  Argymhella y dylai athrawon i’r dyfodol gynllunio’u defnydd  yn drawsgwricwlaidd ac felly darparu cyfle i ddysgwyr i gymhwyso, ymestyn a datblygu eu sgiliau ar draws y cyfrifoldebau gyda’r nod eu bod yn cyrraedd eu potensial. Noda Champion (2016) fod llythrennedd a rhifedd wedi cael eu blaenoriaethu ers 2010 gan Lywodraeth Cymru gan fod eisiau gwella’r medrau allweddol mewn ysgolion yn ôl canfyddiadau'r  Rhaglen Asesu Myfyrwyr (PISA).
Cytuna Donaldson (2015) gydag argymhellion Haylock a Thangata (2007) megis ehangu’r  cyfleoedd i ddatblygu sgiliau rhifedd mewn amrywiaeth o gyd-destunau gwahanol o fewn y cwricwlwm.  Mae hwn o fudd i ddysgwyr er mwyn sicrhau eu bod nhw’n magu  hyder ac yn ennyn dealltwriaeth i ddefnyddio’r sgiliau yn rheolaidd yn eu bywyd pob dydd.  Mae’r ysgolheigion yn gytûn fod yn rhaid i addysgwyr fod yn wybodus ac yn gwbl hyderus o’r cynnwys y cyfrifoldebau er mwyn manteisio ar bob cyfle i’w cyflwyno i ddysgwyr ac iddynt hwythau eu hymarfer a’u cymhwyso.
Cydnabydda Donaldson (2015) dwf yng nghynnyrch electronig a’r cyfarpar a ddefnyddir yn rheolaidd gan ddysgwyr yn ein byd modern. Amlygir bod teclynnau digidol yn cael eu defnyddio gan blant a phobl ifanc am bob math o resymau gwahanol. Defnyddir teclynnau er mwyn dod o hyd i wybodaeth, cysylltu â rhyngweithio â phobl ar draws y byd mewn modd cymdeithasol neu adlonnol.  Eto yn yr un modd â  llythrennedd a rhifedd, nodir y dylai athrawon feddu ar y sgiliau angenrheidiol sydd eu hangen er mwyn cynllunio cyfleoedd i ymgorffori cymhwysedd digidol yn drawsgwricwlaidd a’i wae i ystod eang o wersi. Cydnabydda Is-adran Diwygio’r Cwricwlwm (2016) bod y fframwaith cymhwysedd digidol wedi cael ei gynllunio er mwyn cynorthwyo dysgwyr i lwyddo mewn byd sydd yn cael ei seilio ar dechnoleg. Cydnabyddir bydd tasgau dosbarth yn newid dros gyfnod o amser o ganlyniad i fewnbwn technoleg. Noda Donaldson (2015) y dylai aelod o staff fod yn gyfrifol am bob un o’r cyfrifoldebau trawsgwricwlaidd.
Er mai’r bwriad yw ymgorffori’r cyfrifoldebau trawsgwricwlaidd ym mhob gwers, mae’n ffaith wybyddus ei fod yn mynd i beri llawer o ofid i nifer o ysgolion gan nad oes gan bob ysgol y cyllid angenrheidiol ar gyfer archebu’r adnoddau priodol, megis Ipads. Oblegid hyn, yr hyn a gwelais ar brofiad addysgu proffesiynol yw mai dim ond oddeutu chewch Ipad oedd ar gael i bob dosbarth, neu’n hytrach y dosbarth cyfan ac felly, o ganlyniad roedd yn lleihau’r cyfleoedd i athrawon cynllunio gwersi lle'r oedd pob disgybl yn cael defnyddio cymhwysedd digidol ym mhob gwers ar draws yr ysgol.
Wedi dweud hynny, mae ymchwil gan y BBC, (2017) o ystod o ysgolion difreintiedig yng Ngogledd Iwerddon yn dangos bod presenoldeb Ipads yn codi safonau yn yr ysgolion, ond yn fwy perthnasol, gwelwyd bod yna gynnydd yn fedrau llythrennedd a rhifedd y disgyblion o ganlyniad i hyn. Dengys yr ymchwil bod y disgyblion yn frwdfrydig i weithio a dangoswyd eu bod nhw yn ymgysylltu a’i gwaith. Yn yr un modd, dengys yr ymchwil bod y disgyblion yn teimlo eu bod nhw’n chware yn hytrach na chwblhau tasgau ar yr Ipads.    
Mae'r pedwar diben yn y Fframwaith Cymhwysedd Digidol yn galluogi dysgwyr i allu ymdopi gyda’r newidiadau technolegol yn ein byd.
Cydnabyddir, Hague, a Payton, (2010) bwysigrwydd integreiddio cymhwysedd digidol mewn modd sydd darparu cyfleoedd i ddysgwyr i feithrin ymwybyddiaeth a dysgu sut mae cymhwysedd digidol yn newid ac i gyd fynd ar hyn sydd yn digwydd yn ein cymdeithas.  

[bookmark: _Hlk532412246]Nododd Arthur, Crick a Hayward, (2013) bwysigrwydd cyfrifiadureg a’r modd y dylid ei hystyried fel rhan annatod o’r cwricwlwm. Ategant pa mor bwysig yw sicrhau bod unigolion yn cael eu haddysgu i fod yn ddinasyddion hyderus wrth ddefnyddio adnoddau digidol. Cefnoga hyn argymhelliad diweddar yr Athro Donaldson (2015). Nododd Arthur, Crick a Hayward, (2013) y dylid blaenoriaethu llythrennedd digidol yn yr un modd â llythrennedd a rhifedd.
I ehangu ar hyn, dywed Donaldson, (2015) na ddylid edrych ar y Meysydd Dysgu a Phrofiad fel pynciau unigol ond yn hytrach dylid eu hintegreiddio gyda'i gilydd ac felly'r gobaith o greu’r cysylltiadau a throsglwyddo gwybodaeth a dealltwriaeth ynghyd. O ganlyniad drwy’r cysylltiadau hyn caiff y cyfrifoldebau trawsgwricwlaidd eu hymgorffori’n eang ar draws y cwricwlwm.  
Er hynny, noda Donaldson (2015) yr  her sy’n wynebu athrawon wrth gadw’r cyfan mewn cof wrth gynllunio ac addysgu.

Fel y gwyddwn gyda dyfodiad cwricwlwm newydd bydd nifer o newidiadau. Diben y cwricwlwm fydd sicrhau cyflawniad y  pedwar diben gyda llythrennedd, rhifedd a chymhwysedd digidol yn cael eu hymgorffori’n amlwg fel cyfrifoldebau trawsgwricwlaidd ar draws y chwe Maes Dysgu a Phrofiad, (MDaP). Drwy’r weledigaeth hon y gobaith fydd annog disgyblion i fod yn fwy creadigol, trwy gynnig amrywiaeth o brofiadau a chyfleoedd (Llywodraeth Cymru, 2017).

Pwysleisia Llywodraeth Cymru (2017) bwysigrwydd cymhwysedd digidol i ddysgwyr yn yr unfed ganrif ar hugain. Cyflwynwyd y  Fframwaith Cymhwysedd Digidol ym Medi 2016, gan ddarparu amser i ysgolion ac athrawon i fagu ymwybyddiaeth o’r gofynion er gwireddu'r gorau ar gyfer y dysgwyr.

Wrth feddwl am lythrennedd, rhifedd a chymhwysedd digidol yn cael eu haddysgu fel cyfrifoldebau trawsgwricwlaidd yn ein cwricwlwm newydd, bwriedir eu dadansoddi’n feirniadol gan ystyried themâu Barnes (2015). 



Ystyrir gwybodaeth pwnc athro a sut gall gwybodaeth pwnc da athro fod yn fanteisiol i’r dysgwyr. Ar y llaw arall ystyrir hefyd, os nad yw gwybodaeth pwnc athro’n ddigon da, sut all hyn achosi problem wrth addysgu llythrennedd, rhifedd a chymhwysedd digidol yn drawsgwricwlaidd. Mae’n ffaith gwybyddus felly ei bod hi’n angenrheidiol i athrawon feddu ar wybodaeth gref o bynciau fel gallant gynllunio gwersi er mwyn sicrhau cyd-destun pwrpasol ar gyfer pob maes dysgu. 

Disgrifia Smithers a Robinson (2005, dyfynnwyd yn National College for Teaching and Leadership, 2014) bod gan wybodaeth pwnc athro rôl bwysig iawn i’w chwarae yn nhadblygiad y disgyblion gan fod gwybodaeth pwnc da yn arwain disgyblion at ddealltwriaeth gadarn o bwnc. Ystyrir os nad yw gwybodaeth pwnc athro o’r ansawdd orau, o ganlyniad mae’n achosi dysgu'r dysgwyr bod mewn perygl, a bydd diffyg cyfiawnhad  o ganlyniad.

Yr hyn y arsylwyd i ar brofiad addysgu proffesiynol oedd bod diddordebau athrawon yn amrywio ac felly nad oedd pob pwnc yn cael eu haddysgu i’r gallu gorau neu nad oedd pynciau yn cael eu haddysgu mor aml â’i dylen o ganlyniad i ddiffyg diddordeb yr athro. Yn anffodus, o ganlyniad i hyn nad oedd y dysgwyr yn derbyn y cysondeb na’r addysgu rydyn yn eu haeddu.

Noda Donaldson (2015) bwysigrwydd gwybodaeth pwnc athrawon, gan argymell y dylid sicrhau ansawdd uchel o addysgu a dysgu. Er hyn, amlyga Arthur, Grainger a Wray (2006) bod gwybodaeth pwnc athro yn mynd i amrywio o un i’r llall a bod angen arbenigedd unigolion ar wahanol adegau ac mewn gwanhaol sefyllfaoedd. 

Cryfheua Shulman (1986) y datganiad hwn gan ddatgan mai nid deall gwybodaeth yn unig sydd rhaid ond hefyd mae angen i athrawon gyfleu’r rhesymau dros y canlyniadau. Felly, cytuna Shulman fod yn rhaid i athrawon feddu ar wybodaeth pwnc da er mwyn cefnogi’r dysgwyr. Atgyfnerthir hyn gan  Grigg (2015) sy’n datgan mai'r ffordd orau o godi safonau llythrennedd dysgwyr yw trwy wybodaeth pwnc da ac addysgu rhagorol.

Cytuna Ofsted (2009) gan nodi ei bod yn ofynnol bod dealltwriaeth gadarn gan athrawon Lloegr hefyd a hynny ar draws pob elfen o’r cwricwlwm. Awgryma nad ennyn gwybodaeth pwnc yn unig sydd ei angen ar athrawon ond hefyd mae’n allweddol eu bod yn gallu asesu'r hyn mae’r disgyblion yn gwybod mewn gwahanol bynciau a’r hyn sydd angen iddynt wybod eto wrth iddynt symud ymlaen at gyfnodau gwahanol yn eu haddysg. Dywed Metzler a Woessmann (2010) bod gwybodaeth pwnc dwfn athrawon yn cael effaith arwyddocaol ar gyflawniad dysgwyr, gan fod y dysgwyr yn elwa o’r hyn mae’r athro yn trosglwyddo iddyn nhw.

Pan sonia am wybodaeth pwnc athro, dywed Coe et al., (2014) mai’r athrawon mwyaf effeithiol yw’r rhai sydd â gwybodaeth ddofn o’r pynciau y maent yn eu dysgu. Yn ychwanegol dwedant bod lefel dealltwriaeth gwan gan athro  yn achosi i’r plant ddioddef.
Felly hefyd dywed Bruner (1972, dyfynnwyd yn Arthur, Grainger a Wray, 2006). Gwnaiff gwybodaeth pwnc athro gynorthwyo plant i ffurfio a darganfod patrwm a rheolau a’u cefnogi wrth wneud synnwyr o’u profiadau a phrofiadau eraill.

Tra ar brofiad addysgu proffesiynol gwelwyd amrywiaeth o ddealltwriaeth athrawon o’r meysydd dysgu gwahanol. Roedd eu harbenigaeth yn amrywio o bwnc i bwnc, gyda rhai â mwy o ddiddordeb mewn meysydd fel Addysg Gorfforol nag eraill. Hynny yw, yn amlwg mae gan bawb gryfderau gwahanol mewn meysydd gwahanol, sy’n arwain at well addysgu o’r pwnc.

Er hynny, roedd disgyblion dan anfantais o ran sgiliau Technoleg gan nad oedd diddordeb gan yr athro i addysgu'r pwnc hynny, oblegid diffyg hyder.  Mae’n gwbl glir felly bod amrywiaeth o gyfyngiadau yn ogystal â manteision yn perthyn wybodaeth pwnc athro.

Ymgorffora Cymwysterau Cymru (2018) mai anfantais y sector dysgu yw bod TGCh a chymhwysedd digidol ddim yn cael ei addysgu gan athrawon sydd yn arbenigo yn y maes, ac felly nad ydyn yn trosglwyddo’r wybodaeth na’r sgiliau priodol i’r dysgwyr yn effeithiol.


Mae Coe et al., (2014) o’r farn bod y defnydd o asesu yn hollol angenrheidiol wrth ymwneud â datblygiad dysgwyr yn y dosbarth. Herir y syniad fod y defnydd o gwestiynu pwrpasol yn elfen holl bwysig. Bydd ailymweld â’r sgiliau a brofwyd eisoes mewn gwers yn sgil asesu pwrpasol hefyd er mwyn datblygu dysgu’r dysgwyr. Yn yr achos hwn gwelir pwysigrwydd scaffaldio gan eu bod nhw o’r farn eu bod yn sicrhau dysgu o’r safon uchaf. Hynny yw, bydd yr athro yn addysgu’r cyd-destunau pwrpasol ym mhob gwers, gan gynnwys elfennau o lythrennedd, rhifedd neu gymhwysedd digidol er mwyn eu gwneud yn drawsgwricwlaidd. 

Mae’r Adran Addysg a Sgiliau (2013a) yn amlinellu’r pwysigrwydd lle y dylai athrawon ystyried lle y gellir integreiddio llythrennedd a rhifedd fel cyfrifoldebau trawsgwricwlaidd yng nghyfanrwydd y meysydd dysgu.

Yn ôl yr Adran Addysg a Sgiliau, (2013b) cyfyngu’r cyfleoedd i allu asesu llythrennedd a rhifedd a defnyddio’r Fframwaith Llythrennedd a Rhifedd  ar draws y cwricwlwm, oherwydd byddai’n anodd sicrhau bob pob dysgwr yn cael ei herio i’w gallu priodol.  I symud ymlaen ymhellach a hyn, cydnabyddir Yr Adran Addysg a Sgiliau, (2013a) y dylai’r cyfrifoldeb llythrennedd trawsgwricwlaidd cael ei ddatblygu ar draws holl feysydd y cwricwlwm ar y lefel briodol i’r dysgwr, ac felly bydd yn rhaid ei herio pryd fydd yn berthnasol eu gwneud ac felly byddai’n sicrhau cynnydd pwrpasol i bob dysgwr. Rhodd hyn gyfle pellach i sôn am (Donaldson, 2015) a hyn y dywed am sicrhau bod yna pwrpas yn yr hyn mae’r plant yn eu dysgu.

O ran adroddiadau diwedd blwyddyn, cydnabyddir Yr Adran Addysg a Sgiliau, (2013b) y dylai’r Fframwaith Llythrennedd a Rhifedd cynorthwyo athrawon i ysgrifennu eu hadroddiad, ac amlinellir hefyd y byddai’r fframwaith yn sicrhau bod ansawdd deg a chyson i’r adroddiadau blynyddol ar draws yr holl flynyddoedd ysgol gan fod athro.

Nodir Yr Adran Addysg a Sgiliau, (2015) bod y profion darllen a rhifedd cenedlaethol wedi i ddysgwyr o flwyddyn 2-9 i ymgorffori pwysigrwydd llythrennedd a rhifedd ar draws y cwricwlwm. Cydnabyddir hefyd bod y Fframwaith Llythrennedd a Rhifedd wedi cael ei benodi er mwyn gwella safonau ar draws yr ysgolion. Gan ystyried bod y profion cenedlaethol ar fun eu datblygu i fod ar lein rhaid sicrhau bod pob aelod o staff yn gwbl sicr ar sut i’w ddefnyddio er mwyn paratoi'r dysgwyr at y newidiadau sydd ar y gweill, (Is-adran Cwricwlwm, 2018).

O ran y Fframwaith Llythrennedd a Rhifedd ei bwrpas yw ei ddefnyddio fel offeryn cynllunio, er hynny cydnabyddir ei fod yn cael ei ddefnyddio er mwyn cynorthwyo athrawon gydag asesiadau. Yn yr achos hwn, byddai’r fframwaith yn cynorthwyo athrawon i asesu cynnydd dysgwyr mewn llythrennedd a rhifedd er mwyn adrodd yn ôl at rieni/gwarchodwyr ynglŷn â datblygiad y dysgwyr ar ddiwedd y flwyddyn academaidd, (Is-Adran y Cwricwlwm, 2012).


Pwysleisia’r Is-Adran y Cwricwlwm, (2012) nad yn unig gydag adroddiadau mae'r fframwaith llythrennedd a rhifedd yn eu cynorthwyo ond yn ogystal gyda’r Profion cenedlaethol, a galluogir i roi safbwyntiau gwahanol ar gynnydd y disgyblion a’r sgiliau rydyn nhw wedi eu caffel a’r rhai sydd angen rhagor o gymorth gyda.


Cynigwyd argymhellion ar gyfer y Llywodraeth Cymru yn ogystal â thargedau personol er mwyn sicrhau bod llythrennedd, rhifedd a chymhwysedd digidol yn cael eu hintegreiddio fel cyfrifoldebau trawsgwricwlaidd yn ein hysgolion yng Nghymru.
Yn gyntaf, cynigwyd y dylai ysgolion penodi unigolyn ym mhob ysgol i fod yn gyfrifol am sicrhau dealltwriaeth cymhwysedd digidol ym mhob ysgol, gan eu bod wedi dod i’r amlwg o’m mhrofiadau personol i nad yw bob athro yn deall nac yn gyfforddus i ddelio gydag agweddau o’r fframwaith cymhwysedd nag yn deall sut i’w hintegreiddio i’r cwricwlwm i’w wneud yn gyfrifoldeb trawsgwricwlaidd. Wrth son am sicrhau dealltwriaeth athrawon o sut i gymhwyso cymhwysedd digidol i’r cwricwlwm, teimlaf yn gryf dylai darpar athrawon derbyn yr hyfforddiant i gymhwyso’r cyfrifoldebau trawsgwricwlaidd yn effeithiol mewn i’r cynllunio er mwyn sicrhau eu bod nhw yn eu gwneud yn llwyddiannus ar ôl cymhwyso.
[bookmark: cysill]Ar brofiad addysgu proffesiynol arsylwyd anwybodaeth athrawon am y Fframwaith Cymhwysedd Digidol. Arsylwyd nad oeddent  yn defnyddio’r fframwaith. Yn hytrach roeddent yn defnyddio sgiliau TGCh. Felly hefyd fy sefyllfa bersonol. Buaswn innau fel hwythau yn elwa’n fawr o hyfforddiant pellach ar ymgorffori’r sgiliau wrth gynllunio’n drawsgwricwlaidd. 
O ran fy nhargedau personol, rwy’n hollol argyhoeddedig y dylen i sicrhau fy mod yn gwbl ddealladwy ar y Fframwaith Cymhwysedd Digidol er mwyn sicrhau fy mod yn deall sut i ymgorffori cymhwysedd digidol mewn i’r cwricwlwm yn llwyddiannus.
Diddorol yw nodi ei fod wedi ei gadarnhau o UK Commission for Employment and Skills, (2010, dyfynnwyd yn Gross, 2013) mai sgiliau cyfathrebu, ynghyd a sgiliau cyfrifiadurol a sgiliau llythrennedd sydd yn cael ei hystyried y pwysicaf mewn cysylltiad â’r cyfle o gael swydd yn y deng mlynedd diwethaf. Felly gyda hynny mewn cof atgyfnerthir pwysigrwydd o gyflwyniad Llywodraeth Cymru o’r cyfrifoldebau trawsgwricwlaidd i’r cwricwlwm gan fod ymchwil yn dangos mai rhain yw rhai o’r elfennau pwysicaf yn y byd gwaith.  

